ציון קברו של רבי שמעון בר יוחאי נמצא במירון שבגליל העליון מהווה מקום עליה לרגל למאות אלפי יהודים במהלך השנה.
איך מגיעים למירון? ישנן 2 עליות למירון – אחת מכיוון אליפלט שעוברת דרך צפת על כביש 89 שממנו מגיעים לכביש 866 שממנו נפנה ימינה למירון.
רבי שמעון בר יוחאי [ומכאן נקרא לו הרשב"י] היה תלמידו של רבי עקיבא, שאף סמך אותו [ואף על פי כן לא היסס לחלוק עליו כמסופר במסכת ראש השנה דף י"ח עמ' ב: "ארבעה דברים היה רבי עקיבא דורש ואין אני דורש כמותו, ודברי נראים מדבריו"], ותקופת חייו היתה בדור השני של התנאים שלאחר חורבן בית המקדש. הוא התגורר בגליל – נפטר ונקבר במירון.
[ובעברית – בקצרה – ישבו מס' חכמים ודיברו בינהם על השלטון הרומי ר' יהודה שיבח את השלטון, ר' יוסי שתק ורבי שמעון אמר שכל מה שעשו הרומאים היה לצורך עצמם, ישב עימם יהודה בן גרים והלך והלשין לשלטונות על השיחה והם גזרו על ר' יוסי שיגלה וגזק דין מוות על רשב"י – והעלו לגדולה את רבי יהודה ששיבח את מעשיהם. הם ישבו במערה 12 שנים ולמדו תורה כשהם מכוסים בעפר והתקיימו מעץ חרובים שצמח בפתח המערה וממעיין שנבע בתוכה. כשמת הקיסר בא אליהו הנבא לפתחה של המערה ושאל מי יודיע לבר יוחאי שמת הקיסר ובטלה הגזירה? והן הבינו שהם יכולים לצת מהמערה אולם כשיצאו מהמערה ל מקום שהביטו בו נשרף מחמת קדושתם ובת קול שלחה אותם למערה לעוד 12 חודשים ולאחריהם יצאה עוד בת קול שאמרה להם לצאת מהמערה] על פי המסורת בשנותיו במערה חיבר הרשב"י את ספר הזוהר ואת הספר מכילתא דרבי שמעון.
לפי המסורת קברו של רבי שמעון בר יוחאי נמצא במירון ובמקום מתקיימת מידי שנה הילולה גדולה ביום ל"ג בעומר – המצויין כיום פטירתו.
השליטה במתחם עצמו היתה עד לשנים האחרונות בידי הקדשים חרדיים אולם בשנת 2011 החליטה הממשלה על הלאמת האתר ונטילת האחריות במקום לידיה בשל סכנת הנפשות הקיימת במקום עקב עומס המבקרים הרב הקיים בו לאורך כל השנה ובמיוחד בל"ג בעומר. כיום מנוהל האתר ע"י ועדה בה חברים ארבעת נציגי ההקדשות ונציג הממשלה.
המבנה הקיים מעל ציון קבר הרשב"י הוקם ע"י שמואל עבו בתחילת המאה ה 19 לאחר שרכש את הקרקע של מתחם הקבר מידי כפרי האיזור וכשהוקרה על כך ניתנה למשפחתו הזכות להובלת ספר התורה למירון בערב ל"ג בעומר בתהלוכה מכובדת – המהווה את תחילת אירועי ל"ג בעומר.